**Iluzia cuvântului**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ţăranii mei, ce-aţi dat şi bir şi cote,

Veniţi la fiul vostru ce sunt eu,

Numele meu de azi e Don Quijote,

Mai lupt cu morile de vânt din greu.

Acéle aripi ale lor, întruna,

Le bat cu-nfierbântatul meu toiag,

Parcă le mişcă vântul şi furtuna,

Făină scot, deşi nimic nu bag.

Şi-astfel dintr-o zădărnicie care

Se tot repetă, fără de sfârşit,

Un Don Quijote de-ncăpăţânare

Ceva într-adevăr a dobândit.

E potolită foamea voastră plină:

Eu, Don Quijote, azi vă dau făină